जम्मू-कश्मीर: पाकिस्तानी सेना ने किया सीजफायर का उल्लंघन, दो जवान शहीद, एक नागरिक की मौत  
पाकिस्तान की नापाक हरकत
घरों को बनाया निशाना
कई नागरिक हुए जख्मी
पाकिस्तानी सेना ने रविवार तड़के जम्मू-कश्मीर के कुपवाड़ा जिले के तंगधार सेक्टर में भारतीय चौकियों को निशाना बनाते हुए सीजफायर का उल्लंघन किया. सीमा पार से हुई गोलीबारी में भारतीय सेना के दो जवान शहीद हो गए. इसके अलावा एक नागरिक की मौत हो गई और दो अन्य नागरिक जख्मी हो गए. घायलों को नजदीकी अस्पताल में भर्ती कराया गया है. पाकिस्तानी सेना की गोलीबारी में इलाके में मौजूद घरों को भी नुकसान पहुंचा है. बता दें, पिछले सप्ताह भी पाकिस्तानी सेना की फायरिंग में दो जवान शहीद हो गए थे.
बता दें, इससे पहले बारामूला जिले में नियंत्रण रेखा पर पाकिस्तानी सैनिकों की ओर से की गई गोलीबारी में सेना का एक जवान शहीद हो गया था. सेना के एक अधिकारी ने बताया था कि पाकिस्तानी सेना ने उत्तरी कश्मीर के उरी सेक्टर में बिना उकसावे के भारतीय चौकियों पर गोलीबारी करके संघर्षविराम का उल्लंघन किया. पाकिस्तान की ओर से की गई गोलीबारी में घायल सेना के जवान को अस्पताल ले जाया गया, जहां उनकी मौत हो गई हो गई थी. 
Indian Army sources: Two Indian soldiers killed in ceasefire violation, along the Line of Control in Tangdhar sector (Jammu and Kashmir), when Pakistan Army was pushing infiltrators into Indian territory. Indian Army is retaliating strongly in the entire sector. pic.twitter.com/xIhej3hizo
वहीं, इससे पहले राजौरी जिले में नियंत्रण रेखा के पास पाकिस्तान की ओर से हुई गोलीबारी और गोलाबारी में एक जवान शहीद हो गया था. अधिकारियों ने कहा कि जम्मू जिले के अखनूर सेक्टर में पाकिस्तानी गोलीबारी में दो जवान घायल हो गए था. पाकिस्तान द्वारा गोलीबारी में एक जवान नायक सुभाष थापा घायल हो गया था. उसे उधमपुर के सैन्य कमान अस्पताल ले जाया गया, लेकिन बाद में उनकी मौत हो गई.
बीते सप्ताह पाकिस्तान की सेना ने जम्मू-कश्मीर के पुंछ जिले में नियंत्रण रेखा से लगे हुए गांवों को निशाना बनाकर भारी गोलाबारी की. इस घटना में 24 वर्षीय एक महिला की को मौत हो गई थी. पुंछ जिला विकास आयुक्त राहुल यादव ने बताया था कि शाहपुर सेक्टर में पाकिस्तानी सैनिकों की ओर से हुई गोलाबारी में नूना-बांदी की रहनेवाली शमीमा अख्तर की मौत हो गई. उन्होंने बताया कि इस घटना में चार भैंसों की जान भी चली गई.